Folketing
2013-12-06

Jeg synes, man har solgt sig selv for billigt. Man har reddet regeringen fra at komme i mindretal på finansloven til gengæld for fremrykning af skattelettelser med et enkelt år, og så har man ikke krævet, at boligejerne bliver friholdt, men lægger tværtimod stemmer til, at dette lovforslag bliver vedtaget. Det er en meget dårlig handel, og vi stemmer imod lovforslaget.